CELEX: 62009TN0439
Language: sl
Date: 2009-10-23 00:00:00
Title: Zadeva T-439/09: Tožba, vložena 23. oktober 2009 – Purvis proti Parlamentu

16.1.2010   
            
            
               SL
            
            
               Uradni list Evropske unije
            
            
               C 11/32
            
         Tožba, vložena 23. oktober 2009 – Purvis proti Parlamentu
   (Zadeva T-439/09)
   2010/C 11/61
   Jezik postopka: francoščina
   
      Stranki
   
   
      Tožeča stranka: John Robert Purvis (Saint-Andrews, Združeno kraljestvo) (zastopniki: S. Orlandi, A. Coolen, J.-N. Louis in É. Marchal, odvetniki)
   
      Tožena stranka: Evropski parlament
   
      Predlogi tožeče stranke
   
   
               —
            
            
               sklepa predsedstva Parlamenta z dne 9. marca in 1. aprila 2009 naj se v delih, v katerih spreminjata sistem dodatnega pokojninskega zavarovanja in odpravljata posebne načine izplačila dodatne pokojnine poslancev in nekdanjih poslancev Evropskega parlamenta, ki so se prostovoljno vključili v ta sistem prostovoljnega pokojninskega zavarovanja, razglasi za nezakonita;
            
         
               —
            
            
               sklep Parlamenta z dne 7. avgusta 2009, s katerim je bila tožeči stranki zavrnjeno izplačilo pokojnine v višini 25 % v obliki kapitala, naj se razglasi za ničen;
            
         
               —
            
            
               Parlamentu naj se naloži plačilo stroškov.
            
         
      Tožbeni razlogi in bistvene trditve
   
   Tožba je vložena zoper sklep Parlamenta z dne 7. avgusta 2009, ki je bil sprejet ob izvrševanju uredbe o sistemu dodatnega (prostovoljnega) pokojninskega zavarovanja iz Priloge VIII k uredbi, ki se nanaša na stroške in nadomestila poslancev Evropskega parlamenta, kot je bila spremenjena s sklepom Parlamenta z dne 9. marca, in s katerim je bil zavrnjen zahtevek tožeče stranke za dodatno pokojnino, deloma (25 %) v obliki kapitala in deloma v denarni obliki, od avgusta 2009 dalje.
   V podporo tožbe tožeča stranka navaja glede temelja štiri tožbene razloge:
   
               —
            
            
               kršitev pravic tožeče stranke in načela zaupanja v pravo;
            
         
               —
            
            
               kršitev splošnih načel enakega obravnavanja in sorazmernosti;
            
         
               —
            
            
               kršitev člena 29 uredbe o Pravilnika o povračilu in nadomestilu stroškov poslancem Evropskega parlamenta, ki določa, da kvestorji in generalni sekretar nadzorujejo razlago in strogo uporabo te uredbe;
            
         
               —
            
            
               kršitev splošnega načela dobre vere pri izvrševanju pogodb in ničnost popolnoma potestativnih določb.